เนื่อวจากผมถูกมดแดงกัดหลังเลิกเรียน ผมจะเป็นอะไรมั้ยครับ แต่ผมไม่เคยมีประวัติแพ้มดครับ
สวัสดีค่ะ ปัญหาที่จะเกิดตามหลังจากการถูกมดกัดขึ้นอยู่กับ 2 ปัจจัยคือ1. การเกิดปฏิกิริยาแพ้ต่อแมลงต่างๆ ซึ่งจะแตกต่างกันไปในแต่ละคน บางคนที่ไม่แพ้ ก็จะไม่อาการอะไร หรือาจเป็นเพียงรอยแดง คันเล็กน้อย และหายได้เองในเวลาไม่นาน บางคนอาจมีอาการแพ้มาก จนเกิดเป็นตุ่มแดงนูน คัน และมีน้ำเหลืองซึม2. ชนิดของมด มดบางชนิดอาจมีพิษ เช่น มดคันไฟ ซึ่งเมื่อถูกกัดจะทำให้เกิดเป็นตุ่มน้ำ หรือตุ่มแดง ที่มีอาการคันมากหรือปวดแสบร่วมด้วยได้ โดยไม่ขึ้นอยู่กับว่าคนนั้นเคยแพ้มดหรือไม่สำหรับมดแดง ก็ถือว่าเป็นมดที่มีพิษเช่นกัน โดยทำให้เกิดเป็นตุ่มนูนแดง และมีอาการแสบๆ คันๆ ได้ แต่ก็จะหายไปได้เองในเวลาไม่นานดังนั้นหาก ไม่เคยมีประวัติแพ้มด และบริเวณที่โดนมีเพียงแค่ตุ่มนูนแดงขนาดเล็ก แล้วหายไป หรือไม่มีอะไรเกิดขึ้น ก็ไม่จำเป็นต้องทำอะไรค่ะ แต่หากยังคงมีตุ่มนูนแดงและคันมาก ควรทายาแก้แพ้ในกลุ่มสเตียรอยด์เช่นtriamcinolonecream หรืออาจทาจยาแก้แพ้ เช่นไฮดรอกไซซีน (hydroxyzine), chlorpheniramine (CPM) เป็นต้น พยายามหลีกเลี่ยงการเกาเพราะอาจทำให้ติดเชื้อแบคทีเรียแทรกซ้อนได้